cyanic-selkie/wikianc huggingface dataset:
Bergisel
Slagene ved Bergisel
Slagene minnes gjennom et 1000 m² stort rundt veggmaleri (Riesenrundgemälde). Maleriet ble laget i 1896 av flere kunstnere (bl.a. Michael Zeno Diemer og Franz Burger) og stod opprinnelig midt i byen. Det ble i september 2010 flyttet til et nytt flott museum ved Bergisel, like ved hoppbakken og Keiser Jeger museet (Kaiserjägermuseum). Museet markedsføres under navnet Das Tirol Panorama. Det er godt skiltet ved hovedveiene inn mot Innsbruck.
Navnet
Navnet Bergisel betyr ikke, som man kunne tro, «Berg Isel». Det er avledet av den latinske betegnelsen Burgusinus.
Arnt J. Mørland
Arnt Jacobsen Mørland (født 23. juni 1888, død 28. september 1957) var en skipsreder og stortingsrepresentant fra Arendal.
Bakgrunn
Mørland ble født i Arendal av foreldrene Sofie Jacobsen (1855–1945) og Jens Halvorsen Mørland (1853–1936). Han giftet seg 16. juli 1913 med Constance Thomsen (1889–1977). Begge ble begravet på Arendal kirkegård. Sammen fikk de fem barn, tre jenter og to gutter. Den ene jenta døde rett før sin fire års bursdag.
Skipsrederen
Mørland startet først opp med rederselskapet «Agdesidens Rederi», etablert 23. september 1916 sammen med John Wilson. I 1919 gikk Wilson ut av selskapet og etablerte sitt eget selskap, John Wilsons rederi. Mørland ble da eneeier og samme år etablerte han selskapet «Arnt J. Mørland». I 1927 startet han «Mørland Shipping Company», og i 1930 startet han «Mørland Tankrederi». Etterhvert satt han med kontrollen over alle tre selskapene. Mørland hadde store tap under andre verdenskrig, kun skipet M/T "Fjordaas" var igjen da krigen var over. Han ble arrestert av tyskerne 24. februar 1944 og ført til Arkivet i Kristiansand for avhør og deretter overført til Grini fangeleir. Han ble løslatt 8. mai 1945. Selskapet «Arnt J. Mørland» har idag (2009) kontorer på Langbryggen i Arendal.
Samfunnsstøtten
I tillegg til å være skipsreder var Mørland aktiv i det lokale samfunnsliv i Arendal. Han donerte blant annet penger til ombygging av kirkeorgelet i Trefoldighetskirken i Arendal, som sto ferdig i 1957, og sto bak etableringen av Arendal Sjømannsskole som sto ferdig i 1954. Han var også med på å donere penger til tre glassmalerier i sjømannskirken i Rotterdam. Han var også opptatt av å gi ungdom innblikk i livet til sjøs. I 1948 gav han flere av skipene sine i oppdrag å innlede et samarbeid med ulike skoler. Hvert skip ble adoptert av en skole og mens elevene skulle skrive til mannskapet om bord om hjemlige forhold, skulle mannskapet sende tilbake glimt fra sine opplevelser i form av en skipsavis.
Politikeren
Mørland satt som stortingsrepresentant for Kristelig Folkeparti i Aust-Agder fra 1953 til han døde i 1957.
Utmerkelser
Arnt J. Mørland ble utnevnt til ridder av 1. klasse av St. Olavs Orden og var ridder av 1. klasse av den svenske Vasaordenen.
Arkivet
Arkivet etter Arnt J. Mørlands rederivirksomhet befinner seg ved KUBEN i Arendal. Arkivet omfatter materiale fra flere rederier. Agdersidens rederi, Mørlands rederi, Mørlands Tankrederi, Mørland Offshore, Mørland Shipping. Arkivet inneholder bl.a. styreprotokoller fra de ulike selskapene, regnskap, korrespondanse, styremøter, materiale knyttet til skip/lektere/rigg, personaldokumentasjon.
Politikk i Oslo
Oslo skiller seg også fra andre kommuner ved at man har bydeler med delegert ansvar. Bydelsordningen består i at en har delt opp byen i bydeler, etablert folkevalgte bydelsutvalg og opprettet egne bydelsadministrasjoner med vidtgående myndighet på visse områder. Oslo har i dag 15 slike bydeler.
Styreform
Oslo er eneste kommune i Norge som også er et eget fylke, tidligere hadde Bergen samme status, men ble slått sammen med Hordaland i 1972. Bystyret i Oslo fungerer dermed også som fylkesting.
Oslo kommune har siden 1986 hatt en parlamentarisk styreform med et bystyre som fungerer som kommunens parlament, og en byråd som fungerer som kommunens utøvende organ og øverste ledelse av kommunens administrasjon i stedet for administrasjonssjefen. Bystyret er Oslo kommunes øverste politiske myndighet og er Oslos kommunestyre og fylkesting. Bystyret ledes av ordføreren og har et overordnet tilsynsansvar som omfatter alle sider ved kommunens virksomhet. Den kommunale parlamentarismen skiller seg fra parlamentarisme på nasjonalt nvå ved at all kommunal virksomhet og myndighetsutøvelse skjer på vegne av bystyret gjennom delegert fullmakt. Bystyret kan etter bestemte regler endre styringsform tilbake til formannskapsmodellen.
Byrådet består av inntil åtte medlemmer og ledes av en byrådsleder. Byrådene, som har hvert sitt politiske ansvarsområde, trenger ikke være medlem av bystyret. Byrådet leder kommunens administrasjon, legger frem forslag for bystyret, har det øverste arbeidsgiveransvaret og er ansvarlig for gjennomføring av kommunale vedtak. Hver byråd er politisk leder av en byrådsavdeling, som kan sammenlignes med departementer. Hver byrådsavdeling ledes administrativt av en kommunaldirektør, som tilsvarer departementsråd, og er oppdelt i seksjoner. Byrådsavdelingene er sekretariater for den politiske ledelsen og har ansvar for å følge opp og føre tilsyn med forvaltningen i kommunale etater og foretak og bydelene.
Siden 1973 har Oslo hatt en ordning med bydeler. Etter bydelsreformen i 2004 har Oslo hatt 15 bydeler med bydelsutvalg som politisk ledelse og bydelsadministrasjon som utførende organ. Bydelsutvalgene består av 15 folkevalgte representanter som velges samtidig med bystyret i kommune- og fylkestingsvalg. Bydelene i Oslo har ansvar for blant annet hjemmesykepleie, barnevern, barnehager og bestilling av sykehjemsplasser.
Ordføreren
Ordføreren velges blant bystyrets medlemmer og er kommunens rettslige representant. Valget foretas for hele valgperioden. Han eller hun underskriver på kommunens vegne i alle tilfeller hvor myndighet ikke er tildelt andre. Ordføreren leder bystyrets møter, og har møte- og talerett i alle andre kommunale organer, bortsett fra i byrådet og byrådets organer. Ordføreren leder også forretningsutvalget og velges normalt til leder av valgstyret i kommunen. I tillegg skal ordføreren ivareta kommunens sentrale representasjon.
Siden kommunevalget 2015 har Marianne Borgen fra SV vært ordfører, mens Kamzy Gunaratnam fra Arbeiderpartiet har vært varaordfører.
Bystyret
Oslo bystyre er Oslos kommunestyre og fylkesting og dermed byens øverste politiske myndighet. Det er den eneste folkevalgte forsamlingen i Norge som er både kommunestyre og fylkesting. Bystyret bestemmer selv hvor mange medlemmer det skal bestå av og har i dag 59 medlemmer. Bystyret trer i funksjon allerede fra det konstituerende møte, der ordfører og varardfører blir valgt. I henhold til reglementet for bystyret velges også forretningsutvalget, bystyrekomiteene, kontrollutvalget, valgstyret og andre kommunale utvalg i dette møte. Bystyrets hovedoppgaver er å legge hovedlinjene for utviklingen av Oslo og byens kommunale tjenester, inkludert fordelingen av de pengene kommunen har til rådighet.
Bystyret har, i tillegg til forretningsutvalget og finanskomiteen, fire fagkomiteer som forbereder saker og kommer med anbefalinger til bystyret. Medlemmer til utvalg og komiteene velges fra bystyret, og hvert av bystyrets representanter sitter i en av komiteene:
Bystyremøtene holdes normalt 12 ganger i året på onsdager og er åpne for publikum. Bystyrets interne saker og funksjonen som valgkomite ivaretas av forretningsutvalget i Oslo. Kontrollutvalget fører løpende tilsyn med den kommunale forvaltningen på vegne av bystyret, og påser at kommunen har en forsvarlig revisjonsordning. Oslo bystyres sekretariat er bystyrets administrasjon.
Byrådet
Ved innføringen av parlamentarisme i Oslo avløste byrådet den tidligere rådmannsfunksjonen og overtok ledelsen av kommunens administrasjon. Medlemmene av byrådet kalles byråder, og lederen byrådsleder. Byrådet velges av bystyret, og bystyret kan gjennom vedtak kreve at byrådet eller enkelte byråder fratrer. Byrådslederen leder byrådsmøte og har ansvar for den overordnede styringen av byen, mens de øvrige byrådene har ansvar for hvert sitt politiske område. Den politiske ledelsen omfatter også byrådssekretærer, som tilsvarer statssekretærer på riksnivå. Byrådets medlemmer trenger ikke å være medlemmer av bystyret. Byrådene er politisk ledelse i hver sin byrådsavdeling, men det kan også være flere byråder i en byrådsavdeling. Det sittende byrådet er utgått av partiene Arbeiderpartiet, MDG og SV. Rådet har ni medlemmer når byrådsleder regnes med.
Som øverste leder av den samlede kommunale adminsitrasjon er det byrådets oppgave å føre det nærmeste tilsyn med kommunens forvaltning og særlig penge- og regnskapsvesenet. Andre oppgaver er å komme med forslag til kommunens budsjetter og skattevedtak, og ellers uttale seg om den finansielle disen av de saker som foreligger. Byrådet er ved bystyrevedtak delegert avgjørelsesmyndighet på alle kommunens virkeområder, og ivaretar kommunens arbeidsgiveransvar. Byrådet avgir innstilling til bystyret og dets organer som kollegium, dvs. at det er det samlede byrådet som fremmer saker. De enkelte byråder forbereder og legger saker fram for byrådet innenfor sitt ansvarsområde.
Bydelene i Oslo
Oslo kommune er delt inn i 15 bydeler. Hovedoppgaven til bydelene er å forvalte, ivareta og drive sosial-, eldre- og primærhelsetjenesten. Alle de 15 bydelene har en egen bydelsadministrasjon som forbereder saker for bydelspolitikerne og iverksetter det som besluttes. Bydelsutvalgene ble tidligere oppnevnt av bystyret. Bydelenes oppgaver er i hovedsak knyttet til omsorgstjenester i hjem og institusjon, barnehager, barnevern, forebyggende helsetjenester og en del nærmiljøtiltak. Bydelene har videre – i samarbeid med NAV – ansvaret for sosialtjenestene, herunder tildeling av økonomisk sosialhjelp. Bydelene utfører dels tjenester med eget personell, dels har de bestillerfunksjon. Bydelene er også høringsinstans i en del saker, for eksempel ved reguleringsplaner og ved tildeling av skjenke- og salgsbevillinger for alkohol.
Som en prøveordning ble fire av utvalgene i 1995 og 1999 valgt direkte av befolkningen. I 2003 gjennomførte fire av Oslos bydeler for tredje gang forsøk med direkte valg til bydelsutvalg, og fra 2007 ble det innført direktevalg til alle bydelsutvalg. Bydelsutvalgene består av 15 medlemmer som velger en leder og nestleder blant bydelsutvalgsmedlemmene.
Sammenslåingen av Oslo og Aker kommuner i 1948 gjorde slutt på de lokale strukturer man hadde hatt i gamle Aker kommune og skapte en storkommune. Det ble tidlig klart at avstanden mellom innbyggerne og politikerne på Råshuset ble for stor, og i 1964 foreslo kommunens administrasjonskomité at kommunen måtte desentraliseres. I desember 1972 vedtok bystyret å opprette bydelsutvalg. Oslo bestod fra 1973 til 30. juni 1988 av 40 bydeler. Noen av disse eksisterte bare på papiret, ettersom de skulle opprettes etter hvert som områdene ble utbygd. Ordningen var sterkt kritisert fordi utvalgene hadde for liten innflytelse, og det ble derfor satt i gang reformer. I 1981 vedtok bystyret å redusere antall bydeler og opprette en prøveordning med desentralisert helse- og sosialforvaltning. Oslo bestod fra 1. juli 1988 til 31. desember 2003 av 25 bydeler, men etter bydelsreformen i 2004 reduserte man antallet bydeler til 15 og ga dem flere ansvarsoppgaver.
Andreas Hofer
Etter seieren ble Hofer av Frans II innsatt som tyrolsk kommandant og residerte i hoffborgen i Innsbruck. Tirol ble imidlertid etter Østerrikes nederlag i den femte koalisjonskrig ved freden i Schönbrunn 14. oktober samme år på nytt slått til Bayern. Napoleon ga umiddelbart ordre om en ny okkupasjon. Denne resulterte den 1. november 1809 i det fjerde slaget ved Bergisel, som tirolerne tapte.
Hofer flyktet etter dette til Passeiertal, hvor han gjemte seg på en seter. Han ble imidlertid tidlig i 1810 forrådt, arrestert og bragt til Mantova, der han ble stilt for krigsretten og dømt til døden. Napoleon hadde personlig «bestilt» denne dødsdommen. Den 20. februar 1810 ble Andreas Hofer skutt. Hans grav ligger siden 1823 i Innsbrucks hoffkirke.
Robert Alt
Robert Alt (født 2. januar 1927, død 4. desember 2017 ) var en sveitsisk bobkjører som deltok i De olympiske vinterleker i 1956 i Cortina d'Ampezzo.
Alt ble olympisk mester i bobsleigh under Vinter-OL i 1956 i Cortina d'Ampezzo. Han var med på det sveitsiske laget som vant firerbob foran Italia og USA. De andre på laget var Franz Kapus, Gottfried Diener og Heinrich Angst.
Alt ble verdensmester i firerbob 1955 i St. Moritz.
Lohn
Lohn er et gårdsnavn i Folldal kommune i Innlandet.
Navnet kommer av ei lon, som er et sted der elva renner stille og dyp. To gårder har i dag navnet, Øvre Lohn og Nedre Lohn, der Nedre Lohn er hovedbølet. Denne gården ble ryddet og bebygd omkring 1700.
Olav Kringen
Olav Kringen (født 24. juli 1867 i Vågå, død 6. oktober 1951) var en norsk journalist og pionér innen arbeiderbevegelsen. Kringen reiste i 1887 til USA hvor han tok lærerutdannelse, men viet seg senere til journalistikken.
Fra 1901 til 1904 redigerte han Arbeiderpartiets blad Det tyvende Århundrede. Fra 1903 til 1906 var han redaktør i Arbeiderparti-avisen Social-Demokraten, og fra 1909 til 1913 var han redaktør i en annen Arbeiderparti-avis: den Hamar-baserte Demokraten.
Utover sine redaktørverv er Kringen i ettertiden mest kjent for den norske oversettelsen av «Internasjonalen».
Olav Sannes
Olav Sannes (født 27. april 1871 i Drangedal, død 26. januar 1946) var en norsk bonde, venstrepolitiker og forfatter.
Han hadde landbruksutdannelse, var ordfører i hjembygda i en lang rekke år, og hadde flere andre kommunale og fylkeskommunale verv. Han satt på Stortinget 1919–21 og 1925–33. Sannes utga to romaner med handling fra Drangedal; Hardår (1927) og Gullsplinten (1931). Bøkene ble gjenutgitt i et samlet bind i 1988. Han skrev også bygdeboka Drangedal med Tørdal (1924) (faksimile 1974, ISBN 82-990370-1-8).
Han ble statsstipendiat i 1934.
The Ultimate Collection
The Ultimate Collection er et samlealbum av Michael Jackson, utgitt i 2004. Albumet inneholder fire CD-er og en DVD.
The Beginning
The Beginning er et samlealbum fra Mercyful Fate.
Albumet ble utgitt av Roadrunner Records i 1987 og inneholder bandets første EP; Mercyful Fate, og fem spor som ikke tidligere er utgitt. Albumet ble utgitt etter at bandet ble oppløst i 1985.
Öckerö (øy)
Öckerö er en øy i Öckerö kommune i Bohuslän nær Göteborg i Sverige. Størrelsen er 239 hektar og det bor 3 269 personer der (2005).
Öckerö er en av de sentrale øyene i Göteborgs nordlige skjærgård. Den har også gitt navn til kommunen som den nordlige skjærgården inngår i. Kommunens administrasjonssentrum ligger på øya. Her er det kommunehus, bibliotek, bank, postkontor og apotek. Det er også restaurant, kiosk, dagligvarebutikk og en gjestehavn. Ved fergeleiet finnes det restaurant/kafeteria med hotell og vandrerhjem.
Severdigheter
Hembygdsgården ligger mellom den gamle og den nye kirken. Det er en samling godt bevarte eldre hus med underholdning om sommeren. Örtagården ligger på Nordgårdsvägen, i nærheten av biblioteket. Det arbeider mange med å bevare ulike hageplanter, spesielt forskjellige rosesorter.
Kommunikasjon
Man kommer til Öckerö med båt, bil eller buss fra sentrum i Göteborg.
Matematikkleksikon
Matematikkleksikon er et tematisk leksikon som forklarer matematiske termer i alfabetisk rekkefølge. Leksikonet ble første gang utgitt i 1997 av Kunnskapsforlaget og kom i et revidert 2. opplag i 2006.
Leksikonet tar utgangspunkt i en oversettelse av Wahlströms & Widstrands Matematiklexikon (1991) og er oppdatert og tilpasset norske forhold. Wahlströms & Widstrands Matematiklexikon er igjen kraftig revidert og utvidet oversettelse av William Karushs bok The Crescent Dictonary of Mathematics fra 1962.
Polsk
Polsk (język polski, polszczyzna) er det offisielle språket i Polen. Språket er det fremste i den lekhitiske grenen av de vestslaviske språkene. Det oppstod i området som utgjøres i dagens Polen, fra flere lokale vestslaviske dialekter, først og fremst dem i Stor-Polen og Lille-Polen.
Call of Duty: Modern Warfare 2
Call of Duty: Modern Warfare 2 er et førstepersons videospill og er det sjette spillet i Call of Duty-serien. Her møter vi Simon (ghost) Riley og hans medhjelper John Mactavish (soap) som reiser ut i den farlige verden for og redde seg selv og gruppen dems task force 141. Simon Riley er basert på en ekte person, Simon kyle Riley. Det er ingen bekreftet bilde av simon og informasjon om han er begrenset. En ganske mystisk person.
Videospillet er utviklet av Infinity Ward og publisert av Activision for Windows, PlayStation 3 og Xbox 360. Spillets offisielle annonsering var 11. februar 2009 og ble utgitt på spillmarkedet 10. november 2009. Spillet regnes som den sjette utgaven av Call of Duty-serien. Spillet blir videre regnet som fortsettelsen av det tidligere utgitte spillet Call of Duty 4: Modern Warfare.
Polsk
Polsk var en gang et «lingua franca» i forskjellige områder i Sentral- og Øst-Europa, først og fremst på grunn av Det polsk-litauiske samveldets politiske, kulturelle, vitenskapelige og militære innflytelse. Skjønt språket ikke lenger har like stor innflytelse utenfor Polen, på grunn av det russiske språkets dominans, tales eller i det minste forstås det i de vestlige grensestrøkene i Ukraina, Belarus og Litauen som andrespråk. Det deler noe av ordforrådet med språkene i de nærliggende slaviske landene, først og fremst med tsjekkisk, slovakisk, ukrainsk og belarusisk.
Call of Duty: Modern Warfare 2
Spillet har fått meget positive tilbakemeldinger fra forskjellige spillanmeldere. Blant annet ga den verdenskjente nettsiden Metacritic en 94 % godkjenning.
I juni 2010 annonserte Activision at spillet hadde solgt over 20 millioner eksemplarer over hele verden.
Polsk
Klassifisering
Polsk er det største språket i den lekhitiske undergruppen av de slaviske språkene. Denne undergruppen omfatter også kasjubisk (den eneste overlevende dialekt av det utdødde pommerske språket). Polsk og kasjubisk utgjør sammen med over- og nedersorbisk, tsjekkisk og slovakisk den vestlige grenen av de slaviske språkene.
Call of Duty: Modern Warfare 2
Historie
Spillets historie tar plass i en nær fremtid kort tid etter hendelsene i Call of Duty 4: Modern Warfare. I stor likhet med resten av spillserien styrer spilleren mange forskjellige personer enkeltvis. Personene man styrer befinner seg rundt om i verden ettersom spillets gang utvikler seg. Spillet baserer seg på HUD gameplay og når du styrer personen din vil du se verden fra et førstepersonsperspektiv.
Polsk
Geografisk fordeling
Man regner med at polsk er morsmålet til omtrent 50 millioner mennesker i verden, da først og fremst i Polen, men også blant polakker i utlandet. Polsk er det 21. mest utbredte språket i verden. Faktisk er Polen et av de mest homogene europeiske landene med hensyn til nasjonalspråket, ettersom nesten 97 % av de polske statsborgerne oppgir polsk som morsmål. Etter 2. verdenskrig beholdt de tidligere polske territoriene annektert av Sovjetunionen en stor del av den polske befolkningen, som ikke ville eller ikke kunne flytte til Polen av 1945. Selv i dag utgjør etniske polakker store minoriteter i Litauen, Belarus og Ukraina. I Litauen oppgav 9 % av befolkningen polsk som morsmål. Det er det største minoritetsspråket i Vilnius fylke (26 % av befolkningen, ifølge folketellingen av 2001), men finnes også i andre fylker. I Ukraina er polsk mest brukt i områdene omkring Lviv og Lutsk. Det vestlige Belarus har en stor polsk minoritet, spesielt i områdene omkring Brest og Grodno.
Call of Duty: Modern Warfare 2
Historie
En av hovedpersonene i spillet er spesialsoldat/spesialoperatør ved navn Gary «Roach» Sanderson. Spilleren vil også få anledning til å styre regulære amerikanske bakkestyrker som utkjemper små og store trefninger både i Washington og i det ukjente arabiske landet. Spilleren får også styre en astronaut i en kort scene av spillet.
Spillet begynner i det samme ukjente arabiske landet som USA invaderte i det forrige spillet, Call of Duty 4: Modern Warfare. Geografiske likheter og miljø kan minne om Irak eller Afghanistan.
En regulær amerikansk bakkestyrke har blitt sendt ut på et rekognoseringsoppdrag. Oppdraget fører til at de amerikanske bakkestyrkene kommer i en trefning med en lokal milits og må evakuere fra den militsstyrte byen. En amerikansk soldat ved navn Joseph Allen gjør en heroisk innsats, som blir lagt merke til av den amerikanske General Shepherd. På grunn av sitt pågående heltemot får Allen et tilbud om en stilling som undercover-agent i Russland, for å infiltrere det ultranasjonalistiske miljøet rundt terroristlederen Vladimir Makarov. Makarov er en tidligere løytnant under Imran Zakhaev, som man bekjempet i slutten av forrige spill i serien, Call of Duty 4: Modern Warfare.
Polsk
Geografisk fordeling
Det er også et betydelig antall polsktalende i Argentina, Australia, Aserbajdsjan, Brasil, Canada, Estland, Finland, De forente arabiske emirater, Hellas, Israel, Irland, Kasakhstan, Latvia, New Zealand, Norge, Romania, Russland, Slovakia, Storbritannia, Sverige, Tsjekkia, Tyskland, Ungarn, USA og Østerrike.
Call of Duty: Modern Warfare 2
Historie
Russland har gjennomgått en revolusjon der den avdøde Imran Zakhaev har blitt sett på som en nasjonal martyr som klarte å tvinge liberale krefter ut av Kreml. Det ultranasjonalistiske partiet ledet av den tidligere KGB-agenten Makarov kaprer en amerikansk satellitt som har innehar alle nasjonale forsvarskoder. Til tross for at en britisk-amerikansk styrke klarer å ødelegge satellitten, klarer Makarov å få tak i kodene. Samtidig setter han i gang en massakre på sivile passasjerer på Russlands største flyplass. Agent Allen som USA hadde plassert i Makarov sitt miljø må delta i massakren sammen med Makarov og hans hjelpere, for å sikre at han ikke fremstår som en spion. Makarov aner allikevel at noe er galt, og agent Joseph Allen blir likvidert. Det russiske kontraterror-politiet ankommer flyplassen og identifiserer den drepte Allen som gjerningsmannen bak den brutale massakreringen. Denne hendelsen fører til USA får skylden for massakren, som fører til russiske represalier.
Kort tid etter blir russiske styrker landsatt i USA og gjør forsvarssystemene ubrukelige takket være kodene som ble stjålet fra satellittene.
Den britiske spesialstyrken kalt Task Force 141, er de eneste som vet at USA ikke har skylden for massakren og velger å spore opp en kule som ble brukt i massakren på flyplassen. Sporet ender opp i Brasil, til en brasiliansk våpenhandler under navnet Alexander Rojas, under tilnavnet «Alexander den Røde» på grunn av sin sympati for det kommunistiske Russland. Etter en lang jakt i den brasilianske favela kaprer de våpenhandleren. Men etter å ha presset ut informasjon må de igjen flykte fra hissige folkemengder.
Etter en desperat flukt på takene i den brasilianske favela klarer spesialoperatørene fra Task Force 141 å unnslippe. Informasjonen og sporene fører dem til et gammelt russisk fort ved Russlands kyststripe. I en felles operasjon som innebærer et stealth-angrep med den amerikanske spesialstyrken Navy Seals nøytraliserer de luftvernsbatteriene på plattformene som omringer fortet. Grundig etterretning viser at oljeplattformene er rigget med eksplosiver og politiske motstandere av Russland som har blitt tatt som gisler. Luftstyrkene kan derfor ikke bombe plattformene, og Task Force 141 og Navy Seals blir da brukt i en felles operasjon. Når dette er unnagjort blir det klarsignal for et angrep på fortet. Her finner de den legendariske Captain Price, en velkjent spesialoperatør fra det første spillet i Modern Warfare-rekken.
Samtidig i Washington kjemper amerikanske styrker for å holde russerne unna de strategisk viktigste bygningene, som finansdepartementet og Det hvite hus. Kraftig i undertall kjemper en gruppe amerikanske soldater, under ledelse av Sgt.Foley, mot en omringende bølge av russiske styrker da EMP-bølgen treffer byen. Militære helikoptre og transportfly begynner å falle på bakken på grunn av eliktrisitetstapet påført av den elektromagnetiske pulsen fra EMP-bølgen. Samtidig blir alle elektroniske våpensikter slått ut, og spilleren må mestre forskjellige våpen uten det vanlige siktet. Tusenvis av russiske styrker dør siden de skulle bli sluppet fra store transportfly som blir slått ut av den elektromagnetiske pulsen. Amerikanske bakkestyrker benytter derfor den kaotiske anledningen til å ta tilbake Det hvite hus.
Ettersom store deler av det russiske angrepet er slått tilbake prøver TF141 å pågripe Makarov og lokalisere spor som beviser hans innblanding i flyplass-massakren. De deler seg opp i to enheter, der det ene laget, bestående av Captain John Price og John «Soap» MacTavish, drar til en forlatt flykirkegård i Afghanistan hvor det pågår intense kamper mellom amerikanske og russiske styrker. Samtidig drar Gary «Roach» Sanderson og Simon «Ghost» Riley drar til en villa i Aserbajdsjan. Der blir de møtt av et bakhold, men klarer å overta kontrollen over villaen til slutt. De finner ut at stedet har nesten all informasjon som Makarov har samlet på og prøver å laste informasjonen ned på en bærbar enhet. Mens filene lastes ned må de forsvare bygningen fra russiske forsterkninger. Etterhvert som kampene pågår mister Roach og Ghost alle sine medsoldater fra Task Force 141, og må evakuere til et rendezvous hvor de blir plukket opp av selveste General Shepherd med stor helikopter-eskorte. Under oppdraget har de samtaler med Captain Price og Soap, for å lytte til hverandres framgang. Når Roach og Ghost evakuerer fra villaen blir de også bedt om total radiotaushet fra Captain Price og Soap, ettersom de er i en krevende fase i sitt eget oppdrag.
De klarer å komme seg unna med datafilene og kommer til rendezvous-stedet. Her blir Roach og Ghost bedratt av General Shepherd, som var hjernen bak planen. De blir skutt og dynket i bensin, som General Shepherd antenner med sigaren sin. Captain Price og Soap fullfører akkurat sin krevende del av oppdraget, så radiotaushet er ikke lenger nødvendig. Soap prøver febrilsk å få kontakt med Ghost og Roach, men til ingen nytte.
I Afghanistan skjønner Soap og Price at de er blitt lurt og må flykte fra krigssonen der General Shepherds menn kjemper mot Makarovs menn. Captain Price prøver å få kontakt med terroristen Makarov, for å få han til å fortelle hvor General Shepherd gjemmer seg. En iskald samtale foregår over sambandet, hvor Makarov til slutt gir Captain Price og Soap et hint om hvor General Shepherd gjemmer seg i slike anspente situasjoner. I det afghanske hulesystemet.
Det viser seg at Captain Price og Soap må flykte, ettersom Makarov har forsvunnet totalt, og General Shepherd har overtalt amerikanske styresmakter til å få total fullmakt. De to spesialsoldatene samler seg og starter forberedelsene til et siste oppdrag i Afghanistan, for å finne og likvidere den korrupte General Shepherd. Etter å ha lydløst infiltrert hulesystemet til Shepherd blir det slått alarm og General Shepherd sin private beskyttelsestropp blir satt til å likvidere de to inntrengerne. De klarer å komme veldig nær Shepherd, som flykter i en Zodiac-båt ned elven. Mens Soap kjører båten klarer Captain Price å skyte ned et helikopter som Shepherd har kommet seg inn i.
I spillets klimaks styrter båten til de de to spesialsoldatene ned en diger foss og i omtåket tilstand. Kun bevæpnet med kniv, klarer Soap å finne General Shepherd alene og såret. En fryktelig sandstorm blåser opp i området, og Soap ser glimt av hardt sårede fiendtlige soldater uten våpen, som enten dør av seg selv eller som man kan velge å avlive ved hjelp av kniven man bærer på. En tydelig utslitt General Shepherd karrer seg bort til en vraket bil, og beordrer nærmest Soap til å ta livet av han. Når Soap skal til å sette inn dødsstøtet mot generalen, oppstår det en kort kamp mellom dem, hvor Shepherd knivstikker Soap i magen, så Soap dropper inn og ut av bevissthet. Her kan han høre General Shepherd legge ut om hvorfor han fullførte planen sin. Når Soap åpner øynene ser han en iskald Shepherd stå over han mens han lader et magnum-håndvåpen. Shepherd reiser håndvåpenet mot Soap sitt ansikt, og stirrer ned på den utslåtte Soap et øyeblikk. I det øyeblikket generalen trekker av, blir han kastet til bakken av Captain Price som dukker opp fra sandstormen. Manøveren redder livet til Soap, og det foregår en hard nevekamp mellom Shepherd og Price. Soap har mistet mye blod og klarer ikke stort mer enn å ligge helt stille og bevitne dødskampen. Han dropper inn og ut av bevissthet, og ser forskjellige fragmenter av kampen hvor Price og Shepherd vekselvis har overtaket på hverandre. Soap prøver å dra seg bort til håndvåpenet som ligger på bakken, noe som kan gi enkelte spillere et flashback til sluttscenen fra Call of Duty 4: Modern Warfare. Shepherd har midlertidig slått ut Captain Price, og sparker håndvåpenet bort og gir et hardt spark i ansiktet til Soap så han nok en gang besvimer. Etter en ny runde med kamp mellom Price og Shepherd blir Captain Price til slutt svimeslått av generalen. Generalen legger seg deretter oppå Captain Price og slår løs på han, og forsøker å kvele han. I en aller siste kraftanstrengelse klarer Soap etter umenneskelige smerter å dra ut kniven fra magen. Shepherd ser døden i hvitøyet, før kniven flyr igjennom luften og treffer generalen midt i øyet. Deretter faller Soap livløst og blir bare liggende å skue fortapt utover det som var slagmarken til Shepherd og Price. Men så våkner Captain Price med en hoste, og Soap kvikner til av livstegnet. I spillets siste scene klarer de to å rømme fra stedet, ved hjelp av piloten Nikolai, som man reddet tidligere i spillrekken.
Kontrovers
Spillet fikk stor oppmerksomhet fra media grunnet et segment i spillet hvor man skyter uskyldige og sivile mennesker på en flyplass. Denne delen av spillet ble offentliggjort før slippdato og førte til en opphetet debatt om bruk av vold i spill. Saken kjølte seg ned da Activision annonserte at de hadde sluppet en oppdatering med mulighet for å hoppe over dette segmentet.
Infinity Ward har fått en del kritikk for å ikke ha inkludert en forklaring til de spillerne som velger å stå over dette oppdraget. Hendelsen som skjer under oppdraget er en del av spillets vending mot de mer dramatiske hendelsene senere i spillet. Alle hendelser som forekommer senere i spillet er et resultat av hendelsen i det tidligere oppdraget, og spillere som har valgt å ikke spille dette vil ikke få samme innsikt i hvorfor man utkjemper de forskjellige kampene.
Borgklinten
Borgklinten ved Ottersbo i Ørland kommune er en fjellknaus med en bygdeborg fra folkevandringstiden.
Polsk
Alfabet
Det moderne polske alfabet (alfabet polski, abecadło) har sitt grunnlag i det latinske alfabetet, utvidet med en rekke diakritiske tegn, og består av 32 bokstaver:
Call of Duty: Modern Warfare 2
Flerspiller
Her vil spilleren få mulighet til å utkjempe ulike kamper med ulike scenarier. Kampene består av to lag som skal bekjempe det andre. Seieren går til det laget som fullfører spesifikasjonene til den spilltypen/game-mode de har valgt å spille. for eksempel i en variant av spillet bytter lagene på å være det angripende lag, hvis hensikt er å plante en eksplosiv på et bestemt mål på banen. Det andre laget vil da seire om de klarer å forhindre at eksplosiven blir plantet. Andre spilltyper kan gå ut på å fange et flagg som tilhører motstanderlaget, som er plassert inne i fiendens territorium. Lagene må til enhver tid passe på at de ikke mister sitt eget flagg, ettersom man blir belønnet for å returnere fiendens flagg til sitt eget flagg. Diverse andre spilltyper baserer seg kun på å eliminere fiendens styrker flest ganger i løpet av en runde, hvor drepte spillere raskt blir gjenopplivet i en rolig del av stridssonen, og kan returnere til slagmarken.
Enkelte spilltyper kan ikke spilles før man oppnådd en høyere gradering/rank. Titlene på graderingene er hentet fra den amerikanske hæren, og forfremmelse i grader oppnås ved deltakelse i forskjellige spilltyper. Spilleren får forfremmelsen ved å overgå grensen ferdighetspoeng som har blitt satt for sin nåværende gradering. Spilleren blir belønnet med et fast antall ferdighetspoeng hvis han eliminerer en fiendtlig spiller, men vil bli belønnet med mer ferdighetspoeng hvis det er en oppgave i spilltypen han har fullført. Hvis det er en spesifikk oppgave i spilltypen er det ofte forbundet en stor risiko ved å utføre den, ettersom fienden alltid vil prøve å hindre deg i å utføre oppgaven.
Borgklinten
Anlegget er trolig oppført en gang mellom år 0 og år 600 som et tilfluktssted for bygda rundt. Utgangspunktet for festningen er selve den vanskelig tilgjengelige høyden som utgjøres av Litj-Borgklinten. På denne er det så bygd steinmurer i en lengde av rundt 100 meter, slik at stedet skulle bli enda vanskeligere å innta.
Polsk
Alfabet
Det gammelpolske Abecadło według ortografi pana Kochanowskiego (Kochanowskis ortografi fra 1500-tallet) består av følgende bokstaver og digrafer:
PIO
PIO kan referere til:
Borgklinten
Det er trolig at muren kan ha vært oppbygd i kombinasjon med et palisadeverk av trestokker, men rester av slike er ikke funnet. På enkelte andre borganlegg er det imidlertid funnet spor av forsvarsverk av tre oppå murene. Slike borganlegg som dette finnes det et par hundre av i Norge. I Trøndelag fins det rundt 30, hvorav noen få ute ved kysten.
Call of Duty: Modern Warfare 2
Flerspiller
Banene man utkjemper kampene i ligner i stor grad på slagmarkene man kjempet på i enspillerdelen. Spilltypene og utseendet på soldatene man styrer er hentet fra enkelte scener i spillets historiedel.
I flerspillerdelen vil du alltid få poeng etterhvert som du gjør positive ting i spillet. Dette låser opp forskjellige våpen, titler, og emblemer man kan utstyre spilleren sin med. Motspillere vil kunne se disse hvis de ser på navnet ditt, eller blir eliminert av deg. Etterhvert som du skyter med samme våpen, eller utfører spesifikke krav med det samme våpenet vil forskjellige våpendeler åpne seg. For eksempel får du et lasersikte til en pistol hvis du har drept 20 stykker med våpenet. Dette fører til at mange spillere bruker et stort spekter av forskjellige våpen.
Flerspillerdelen har fått nesten utelukkende positive responser fra gaming-miljøet og er en av de mest spilte nettspillene i verden. Enkelte aspekter av flerspillerdelen har blitt kritisert for den overdrevne og unaturlige bruk av forskjellige våpen. Et våpen som amerikanske bakkestyrker kun bruker som et supplementærvåpen i ordentlig krigføring, granatkaster festet til geværet, har i ekstreme tilfeller på flerspillerdelen blitt brukt som selve hovedvåpenet. På spillet har granaten en unaturlig stor sprengradius som spillutvikleren Infinity Ward ikke har kunnet rette på, som har ført til en del krass kritikk fra respekterte spiller-miljøer. Spillere som benytter seg av denne omstridte taktikken går under tilnavnet «noobtubers». Ordet består av ordet «noob», slangvarianten av det engelske «newbeginner», som er et negativt ladet uttrykk ovenfor mindre erfarne spillere i spiller-miljøet. Andre delen, «tubers», kommer fra utseendet til granatens utskytingsrampe, en metallisk tube festet under selve geværet. Tuben bryker komprimert luft til å skyte ut granaten i høy hastighet mot et ønsket mål. Den omstridte strategien blir tilknyttet en stor grad av feighet, ettersom en spiller kan eliminere motstandere på en høyst umulig måte i flere sammenhenger, og på dataversjonen av Call of Duty: Modern Warfare 2 har enkelte servere valgt å permanent utestenge spillere som misbruker granatkasteren.
En annen variant som Infinity Ward har fått kritikk for er tilretteleggelsen for stor grad av RPGer, rakettdrevne granater, som enkelte spillere bruker innendørs i spillet, noe som vil vært høyst umulig i en ekte stridssituasjon. De rakettdrevne granatene er egentlig tiltenkt å brukes mot fiendtlige luftfartøy, men har nylig gått over til å bli brukt som en meget feig elimineringsmetode. Enkelte britiske spiller-miljøer har klaget fortvilt til spillutviklerne om å utgi en oppdatering av spillet hvor man fjerner de forskjellige våpnene som blir brukt på en helt feil måte.
Mottagelse
Modern Warfare 2 ble godt mottatt, spesielt versjonene for konsollene. Kritikere roste den dype handlingen i enspillerdelen, og flerspillerdelen generelt.
1UP.com sa at spillet bygde på det som sine forgjengere hadde, og gjorde det på en spennende måte som ga mer dybde til handlingen i enspillerdelen og flerspillerdelen. 1UP.com sa også at spillet ikke hadde ordnet opp i alt som var galt med tidligere spill, men at den generelle kvaliteten var så høy at mange ville spille det mye. Game Informer sa at spillet er et mesterverk i å gjenta, og en brønn med innhold som vil ta tid for å gå tom. IGN kommenterte at spillet var et åpenbart kjøp for de som vil ha alt i et skytespill. GameTrailers sa at spillets flerspillerdele ikke hadde blitt endret så mye, men siden andre skytespillet ligger fortsatt langt bak Call of Duty, så er det greit at de bare har prøvd å endre på småting, og at spillet er blant de beste skytespillene. Computer and Video Games sa i 2009 at spillet var høyt, episk og årets skytespill man må ha.
Kritikk mot spillet har fokusert på enspillerdelens korte lengde. Mark Bozon fra IGN sa at den var overraskende kort, og lever ikke opp til standarder satt av tidligere Call of Duty-spill. Mange anmeldere har også klagd over mangelen på innovasjon til serien.
Borgklinten
Man antar at borgen kan ha fungert som et tilfluktssted for den nærliggende bebyggelse, eller også ha beskyttet mot innfall langs den gamle innfartsveien fra Stjørna.
Call of Duty: Modern Warfare 2
Mottagelse
Famitsu sa at Modern Warfare 2 var det bestselgende videospillet i 2009, og slo spill som Metal Gear Solid 4, Uncharted 2: Among Thieves, Halo 3 og Grand Theft Auto IV. Det fikk også en poengsum på 39 av 40, et av få spill som har blitt sluppet ut i Japan fra vesten som har fått like mange poeng som Grand Theft Auto IV.
Priser
Modern Warfare 2 fikk flere priser fra diverse videospillnettsider- og publikasjoner. Ved Spike Video Game Awards i 2009 fikk Modern Warfare 2 priser for Beste skytespill og beste flerspillerdel. Både GameSpy og GameTrailers ga spillet prisen for beste spill i 2009. Spillet fikk seks priser fra GameTrailers. GameSpot og Metacritic ga spillet priser for beste Xbox 360-spill.
Borgklinten
Utforskning
Anlegget er nevnt i Gerhard Schønings Reise giennem en deel af Norge (1773), da under navnet Nypa. Anlegget er siden beskrevet av Otto Krefting og Theodor Petersen.
I 1958 ble de overgrodde murene på anlegget renset fram i dagen. Dette arbeidet ble besørget av personale fra Ørland hovedflystasjon og en del av steinene ble lagt tilbake i den utraste steinvollen. Under dette arbeidet ble det rett innenfor muren funnet en ildslagningsstein av kvarts. Denne er karakteristisk for folkevandringstiden (cirka 400 – 600 etter Kristus) og bør ha vært i bruk samtidig med borgen. For øvrig er det ikke gjort noen arkeologiske undersøkelser av borgen.
Polsk
Alfabet
a á à ą b b’ c ć cz d dz dź dż é è ę f g h ch i j k l ł m m’ n ń o ó p p’ q r rz s ś sz t u v w w’ x y z ź ż
Blücher (film)
Blücher er en norsk thriller fra 1988, regissert av Oddvar Bull Tuhus.
Handling
Men ukjente krefter forsøker imidlertid å hindre dykkernes oppdrag. Dette fordi det befinner seg papirer om bord, med opplysninger som ikke tåler dagens lys.
Polsk
Dialekter
I det etniske polske språket skiller man ved siden av standard polsk også mellom fire (fem) hoveddialekter, hvis forskjeller for det meste samsvarer til gamle stammeinndelinger fra omkring 1000 år tilbake. Dialektene viser forskjeller i fonetikk, morfologi, ordforråd og syntaks:
Tradisjonelt sett har man i Polen også regnet kasjubisk som en polsk dialekt (dialekt kaszubski). Dens status er imidlertid ikke enstemmig definert, og i dag betraktes den vanligvis som et eget språk (egentlig en dialekt av det utdødde pommerske språk). I tillegg skiller man mellom en rekke blandingsdialekter, men disse er relativt nye og har oppstått som følge av befolkningsblandinger og påvirkning fra andre språk.
En annen gruppe gwary er gwary kresowe (Kresy-dialektene), som tales av polakker i de tidligere polske områdene i Litauen (først og fremst i Vilnius fylke), Ukraina og Belarus.
I motsetning til dialektene i Norge er ikke dialekter særlig utbredt i Polen.
Fonologi
Uttalen følger mer eller mindre skrivemåten, men unntak består i konsonantassimilasjoner, uttalen av konsonanter i finitt utlyd samt uttalen av nasalvokalene i forskjellige posisjoner.
Prosodi
Polsk har en langt enklere prosodi enn norsk. Språket mangler tonemforskjeller, trykket faller praktisk talt alltid på nest siste stavelse, og det skjelnes ikke mellom lange og korte vokaler. Polakker som lærer norsk, kan derfor ha problemer med å differensiere mellom "tak":"takk", "lek":"lekk" o.l. Det naturlige for en polakk er å uttale "lek" og "lekk" likt, som [lek] med en halvvlang vokal (slik vil forøvrig også "leg" og "legg" bli uttalt, siden stemte konsonanter mister stemtheten i utlyd).
Prosodisk er polsk vesentlig lettere å tilegne seg enn slaviske språk som russisk, hvor trykket kan falle på en hvilken som helst stavelse i ordet og ofte flytter seg under bøyning, og tsjekkisk, hvor det skjelnes mellom lange og korte vokaler.
Assimilasjoner
Polske konsonantgrupper kan i uttale være enten stemte eller ustemte, aldri begge deler. Assimilasjoner vil da forekomme når to eller flere konsonanter av forskjellig stemthetskvalitet (stemt og ustemt) står ved siden av hverandre, og går ut på at én eller flere av konsonantene forandrer sin stemthet slik at konsonantgruppen blir av én stemthetskvalitet.
Pietro Boetto
Bakgrunn
Pietro Boetto var sønn av Antonio og Caterina (født Anghilano) Boetto. Han hadde én bror og tre søstre, og ble konfirmert av biskop Filippo Chiesa av Pinerolo i 1883. Boetto gikk på bispedømmets presteseminar i Giaveno fra 1884 til 1888, og inntrådte så i jesuittordenen den 1. februar 1888. Han studerte så ved ordenens novisiat i Chieri.
Kardinal
Han ble kreert til kardinal den 16. desember 1935 av pave Pius XI, som prest – men ble erkebiskop tre år etter. Han fikk tildelt som sin titulus kirken Sant'Angelo in Pescheria.
Erkebiskop
Boetto ble utnevnt til erkebiskop av Genova den 18. mars 1938. Han ble bispeviet 24. april 1938 i kirken Sant'Ignazio i Roma av kardinal Gennaro Pignatelli di Belmonte, med erkebiskopene Giuseppe Migone og Giovanni Vallega som medkonsekrerende. Ved utnevnelsen av den som antifascistisk gjeldende Boetto var det også meningen å styrke hans moralske autoritet. Kort etter hans utnevnelse besøkte nemlig Adolf Hitler for første gang Italia, og da nettopp Genova. Der skulle Hitler og Mussolini møtes for å styrke de tysk-italienske forbindelser. Dette var også første gang Mussolini som statsleder besøkte Genova.
I den siste fase av krigen, da tyskerne hadde grepet den reelle makt i Italia og da mer uhemmet kunne lete etter og deportere jøder, bevarte kardinal Boetto mange fra denne skjebne med sin innsats koordinert av hans sekretær Francesco Repetto, mobilisering av kirkefolk og lege katolikker, og samarbeide med DELASEM, og også ned den svenske Genova-konsul Elow Kihlgren.
Boetto døde av hjerteinfarkt i sin erkebiskoppelige residens den 31. januar 1946, i en alder av 74 år. Rekviemmessen ble celebrert fem dager etter, den 4. februar 1946, av biskop Pasquale Righetti i San Lorenzo-katedralen; biskop Giuseppe Siri stod for gravtalen. Boetto ble begravd i domkirkens krypt.
Polsk
Assimilasjoner
I finitt utlyd uttales de stemte konsonantene b, d, dz, dź, dż, g, w, z, ź, ż/rz henholdsvis som sine ustemte motparter p, t, c, ć, cz, k, f, s, ś, sz.
Intern assimilasjon
Intern assimilasjon innebærer assimilasjon inne i et ord. På polsk kan den være både progressiv og regressiv.
Regressiv assimilasjon
Vanligst på polsk er regressiv assimilasjon, som går ut på at stemthetsprosessen går bakover i ordet. Stemtheten til de foregående konsonanter tilpasses da stemtheten til den siste konsonanten i konsonantgruppen.
Hvis en stemt konsonant (b, d, dz, dź, dż, g, rz, w, z, ź, ż) etterfølges av en ustemt konsonant (c, ć, cz, f, k, p, s, ś, sz, t), blir den således selv ustemt. På samme måte blir en ustemt konsonant (c, ć, cz, f, k, p, s, ś, sz, t) etterfulgt av de stemte konsonantene b, d, dz, dź, dż, g, s, ś, sz, t, ż selv stemt.
Eksempler:
Progressiv assimilasjon innebærer at stemthetsprosessen går forover i ordet. Stemtheten til de etterfølgende konsonanter tilpasses da stemtheten til den første konsonanten i konsonantgruppen. Progressiv assimilasjon oppstår kun når en ustemt konsonant etterfølges av de stemte w og rz (ikke ż!), som da blir ustemt.
Ekstern assimilasjon
Ekstern assimilasjon innebærer konsonantassimilasjon mellom to ord (kun hvis det første ordet ender på konsonant, og det andre ordet begynner med konsonant). Den finitte konsonanten i det første ordet tilpasser seg alltid stemtheten til den første konsonanten på det andre ordet.
Andre assimilasjoner
Assimilasjon med ch, h
Reglene for intern (progressiv og regressiv) og ekstern assimilasjon gjelder også for den ustemte konsonanten ch, skjønt denne har vanligvis ingen stemt motpart.
Eksempler:
Høyheimsvik
Høyheimsvik ligger mellom Luster og Gaupne ved Lusterfjorden innerst i Sognefjorden i Vestland fylke.
Polsk
Andre assimilasjoner
Assimilasjon med l, ł, r
De stemte sonantene l, ł, r blir ustemt kun i utlyd etter en konsonant. Denne konsonanten kan i teorien være ustemt eller stemt, men i praksis vil den på grunn av sin posisjon alltid være (fonetisk) ustemt.
Nasalvokalene
Polsk er det eneste slaviske språket som har bevart de gammelslaviske nasalvokalene. I skrift markeres de med det diakritiske tegnet ogonek (som ą og ę). I motsetning til nasalvokalene i for eksempel det franske språket, er de polske imidlertid asynkrone, det vil si at hver nasalvokal uttales først som en vokal etterfulgt av en nasal semivokal, eller en nasalvokal etterfulgt av en nasal semivokal. Derfor uttales ą snarere som  fremfor. Grunnen til at nasal o uttrykkes i skrift som nasal a er rent historisk. På tiden da den polske ortografien ble normert, ble denne nasalvokalen uttalt som nasal a, og denne skrivemåten er bevart frem til i dag.
Nasalvokalenes asynkronhet er utgangspunktet til en rekke fonetiske forandringer i deres uttale i ulike posisjoner:
Ortografi
Det polske alfabetet er basert på det latinske alfabetet, men bruker diakritika slik som kreska, overstilt prikk og ogonek. Polsk er et av få slaviske språk skrevet med det latinske alfabet som ikke har tatt i bruk den tsjekkiske ortografien.
Polsk ortografi omfatter også syv digrafer: